“สุเชษฐ์” แนะสอย 5 หุ้นพื้นฐานแกร่ง พ่วงกลุ่ม “ถ่านหิน” รับออเดอร์พุ่ง
“สุเชษฐ์ สุขแท้” แนะเก็งกำไร BDMS-COM7-BIS-DOHOME-IVL พ่วงกลุ่มถ่านหินรับดีมานด์คาดว่าจะเพิ่มขึ้น หลังค่าไฟปรับขึ้น ส่วนวันนี้กรอบดัชนีแนวรับ 1,610 -1,615 จุด แนวต้าน 1,625-1,640 จุด
“สุเชษฐ์ สุขแท้” แนะเก็งกำไร BDMS-COM7-BIS-DOHOME-IVL พ่วงกลุ่มถ่านหินรับดีมานด์คาดว่าจะเพิ่มขึ้น หลังค่าไฟปรับขึ้น ส่วนวันนี้กรอบดัชนีแนวรับ 1,610 -1,615 จุด แนวต้าน 1,625-1,640 จุด
23 ส.ค. 2565

นายสุเชษฐ์ สุขแท้ รองกรรมการผู้จัดการ ฝ่ายมีเดียมาร์เก็ตติ้ง บริษัทหลักทรัพย์ เอเอสแอล จำกัด เปิดเผยผ่านรายการ “ข่าวหุ้นเจาะตลาด” วันนี้ ( 23 ส.ค. 65 ) คาดว่าดัชนีตลาดหุ้นไทยเคลื่อนไหวในกรอบแนวรับ 1,610 -1,615 จุด ส่วนแนวต้าน 1,625 -1,640 จุด เป็นไปตามเทคนิค ซึ่งมองว่าช่วงนี้เม็ดเงินจากนักลงทุนต่างชาติยังไหลเข้าสู่หุ้นขนาดใหญ่
แม้ว่าวานนี้ดัชนีตลาดหุ้นจะอ่อนตัวลงปิดลบก็ตาม แต่เชื่อว่าเป็นการปรับตัวในลักษณะของการพักฐาน ขณะที่ประเด็นการประชุมเฟด คาดว่าจะไม่กดดันตลาดมากนัก เป็นความกังวลเพียงระยะสั้น ส่วนการที่สถาบันในประเทศเทขายสุทธิเชื่อเป็นการปรับพอร์ตใหม่ และคาดว่าวันนี้สถาบันในประเทศเทก็ยังจะเทขายสุทธิอยู่ แต่จะไม่ได้ทำให้ SET หลุดไปมากกว่านี้
สำหรับหุ้นที่แนะนำให้ลงทุนจะเน้นไปทางผลประกอบการที่เติบโตแข็งแกร่ง ได้แก่ บริษัท กรุงเทพดุสิตเวชการ จำกัด(มหาชน) หรือ BDMS ให้แนวรับ 26.50 บาท แนวต้าน 27 บาท และหากผ่านได้แนวต้านถัดไป 28 บาท ต่อมา บริษัท คอมเซเว่น จำกัด (มหาชน) หรือCOM7 ให้แนวรับ 32.75 บาท แนวต้าน 36 บาท ถัดมา บริษัท ไบโอซายน์ แอนิมัล เฮลธ์ จำกัด (มหาชน) หรือ BIS ให้แนวรับ 9.35 บาท แนวต้าน 10 บาท ซึ่งราคาหุ้นที่มีโอกาสที่จะเป็นทิศทางขาขึ้น
อีกทั้ง บริษัท ดูโฮม จำกัด (มหาชน) หรือ DOHOME มีสัญญาณปรับตัวขึ้นค่อนข้างดี ให้แนวรับ 10 บาท แนวต้าน 17.50 บาท และ บริษัท อินโดรามา เวนเจอร์ส จำกัด (มหาชน) หรือ IVL ลักษณะหุ้นแกว่งตัวในทิศทางขาขึ้น ให้แนวรับ 43.50 บาท แนวต้าน 45 บาท  อีกทั้งในช่วงนี้ยังแนะนำว่าให้เก็งกำไรในหุ้นกลุ่มถ่านหินที่อ่อนตัวแบบการถอยรับ เหมาะกับการลงทุนช่วง 1-2 เดือน